EDUCAŢIA RELIGIOASĂ ÎN ÎNVĂŢĂMÂNTUL PREPRIMAR ŞI PRIMAR

MOTTO:

“A căuta sensul existenţei înseamnă 

a-L căuta pe Dumnezeu”.

                                                                                                                Inst .inv.prescolar si primar  OHII MARIA 
                                                                                                                    Prof.STROESCU LAURA –Sc.cu cls.I-VIII 

Goranu  - Rm.Valcea
Educaţia este un proces evolutiv şi complex desfăşurat pe parcursul mai multor etape şi vizând o anume finalitate, finalitate care are în vedere formarea şi dezvoltarea însuşirilor intelectuale, morale şi fizice ale copiilor şi ale tineretului, ale oamenilor şi ale societăţii.

De-a lungul secolelor, educaţia a fost strâns legată de religie. În Antichitate, în Orient, şcolile funcţionau în general pe lângă temple. În Occident, mănăstirile erau centre de cultură pe lângă care funcţionau şcoli, atât pentru viitorii clerici (şcoala interioară), cât şi pentru laici (şcoala exterioară). În ţara noastră încă din sec. al XI-lea existau şcoli pentru pregătirea preoţilor pe lângă mănăstiri şi centre episcopale, cu predare în limba latină, greacă şi slavă.

Despre sensul şi importanţa educaţiei religioase, vorbeşte şi filosoful culturii şi esteticianul Tudor Vianu care, scriind despre interacţiunea valorilor preciza că, dacă toate celelalte domenii au o valoare integrativă, religia se constituie ca o valoare ce dă sens integrator celorlalte direcţii ale cunoaşterii.

Prin educaţia religioasă trebuie să realizăm de fapt o reală cultivare a spiritului. Ea ne ajută să construim un sistem de valori spirituale, etice, estetice etc. racordate la personalitatea fiecăruia dintre noi şi materializarea în comportamente integratoare în viaţa comunităţii din care facem parte şi a societăţii în ansamblu.

În aspiraţia noastră  către perfecţiune, ne raportăm la fiinţa divină, la Dumnezeu, pentru că El este singurul model formativ existenţial. În cultivarea sufletului educaţia religioasă nu este unilaterală; ea apelează şi, chiar mai mult, îşi găseşte unele premise care o fortifică în educaţia civică, estetică, morală.

Cercetările în domeniul psihologiei copilului ne arată că educaţia moral-religioasă este posibilă de la cea mai fragedă vârstă, iar preşcolarii cu trăsăturile de voinţă şi caracter în formare sunt receptivi la influenţele exercitate asupra lor.

Dacă educaţia morală reprezintă acea latură a procesului de pregătire a copilului pentru viaţa care are în vedere cunoaşterea, înţelegerea şi practicarea binelui în viaţa socială şi adaptarea la viaţa conunităţii, educaţia religioasă trebuie privită într-o strânsă legătură cu educaţia morală acordându-i fundament divin.  Educaţia  moral-religioasă  trebuie să înceapă încă din primii ani de viaţă în familie.  Apoi se continuă potrivit nivelului de înţelegere  a copilului pentru  a se forma în sufletul acestuia impresii, deprinderi de conduită şi sentimente cu ajutorul cărora să devină o adevărată persoană deschisă comuniunii cu Dumnezeu şi cu semenii.

Religia este baza vieţii sociale, deoarece:

1. Ea este principiul constitutiv al familiei şi al statului;

2. Religia dă naştere şi avânt culturii; literatura, artele şi ştiinţele au luat naştere din religie şi sub ocrotirea ei;

3. Religia apropie pe oameni unii de alţii şi cimentează solidaritatea socială.


Nu poţi constrînge sufletul să înveţe ceea ce este etic, religios; el trebuie să aibă această afinitate spre ceea ce este pur. Omul reprezintă cea mai frumoasă realizare din creaţie, de care însuşi Dumnezeu este mândru. Sufletul este esenţa personalităţii, îl reprezintă pe om.


Educaţia este posibilă în toate perioadele vieţii omeneşti, de asemenea educaţia religioasă este posibilă în vârsta copilăriei deoarece însuşi sufletul copilului are în interiorul său cele necesare pentru aceasta. Sufletul copilului poate fi întărit ca o cetate; simţurile sunt porţile acestei cetăţi sau întăriturile lui. Se poate spune că sufletul cel mai propice pentru educaţie este sufletul curat al copilului. Educaţia religioasă creştină este posibilă numai dacă Hristos însuşi este primit în sufletul omului şi dacă acest suflet lucrează împreună cu Hristos la desăvârşirea sa.


Educaţia religioasă şi catehizarea presupun o introducere a subiectului în marile mistere, facilitând întâlnirea şi înţelegerea religiei şi tradiţiei creştine. Experienţa religioasă îl face pe om să înţeleagă şi să acţioneze mai bine, îl invită la reflexie, îl luminează interior.  Ea are drept obiectiv cultivarea şi dezvoltarea religiozităţii la individul copil sau adult. Esenţa religiei constă în fenomenul de credinţă.  Religiozitatea este o stare psihică derivată din credinţa într-un principiu suprem, etern şi imuabil. Educaţia religioasă creştină, de pildă, are ca proiect formarea şi desăvârşirea profilului moral-religios, întrupartea la nivelul uman a unor virtuţi, într-un fel  “îndumnezeirea” omului, în măsura  “coborârii” acestui atribut la dimensiunea şi condiţia umanului. 


Din încercările de a surprinde specificul educaţiei religioase, se pot extrage următoarele trăsături  ale educaţiei religioase:

1. Doar omul poate fi educat în perspectivă religioasă; această latură formativă,  ca şi educaţia în general,  nu poate fi apanajul lumii subumane;

2. Educaţia religioasă presupune, în afară de om, prezenţa dimensiunii transcendente, a unui factor informat mai presus de om şi de lume;

3. Educaţia religioasă nu se realizează de la sine, instantaneu, ci presupune o intervenţie exterioară conştientă, o serie de tactici procedurale şi metodologice, deliberate, dimensionate de factorii care înfăptuiesc  o atare educaţie;

4. Intenţionalitatea acestei laturi a educaţiei este imprimată şi de prezenţa unui scop, a unui proiect al devenirii personalităţii umane în perspectiva unei valori ce merită să fie încorporate de individul  copil  sau  adult.

Formarea conştiinţei religioase comportă trecerea prin anumite stadii, intervale de timp în care chestiunile  fumdamentale ale omului sunt percepute şi primesc  rezolvări  particulare.

După unii autori, educaţia religioasă a copilului începe înainte de a se naşte, prin formarea unei maturităţi spirituale a părinţilor. Părinţii poartă responsabilitatea  pentru  procrearea şi aducerea copiilor pe lume. Copiii nu trebuie să suporte consecinţele unor acte pe care ei nu le pot controla.

Evoluţia vieţii morale, sociale şi religioase se va realiza în funcţie de stadiile psihologice de vârstă, puse în evidenţă de numeroase studii de psihologie genetică. Acest adevăr este cunoscut de multă vreme, la el făcând referire şi Sfântul Apostol Pavel, în Epistola către Corinteni: “când eram copil, vorbeam ca un copil, simţeam ca un copil, judecam ca un copil, dar când m-am făcut bărbat, am lepădat cele ale copilului” (Corint. 13,11).

1. Copilăria  - primii ani ai copilului se dovedesc a fi foarte importanţi pentru dezvoltarea ulterioară pe un traiect religios. Copilul este foarte permisiv la credinţa în minuni, în supranatural, în mistere. Copilăria este faza în care individul este dispus să adere la o concepţie deistă sau atee despre existenţă; ea presupune o dinamică aparte. S-au stabilit, prin cercetări concrete, anumite corelaţii între imaginile parentale în primii ani de viaţă ai copilului şi paternitatea divină; astfel ajungându-se la următoarele concluzii:

· Imaginile parentale evocă şi condiţionează în plan psihic dezvoltarea atitudinii faţă de Dumnezeu;

· O dată cu maturizarea spirituală a persoanei, evocarea divinităţii prin imaginile părinţilor se purifică

· Criza  religioasă este dependentă de percepţia negativă a unui părinte

· Autoritatea părinţilor are ceva în comun cu autoritatea divină; de aceea exerciţiul autorităţii chibzuite constituie un teren favorabil pentru sădirea sentimentelor de veneraţie pentru autoritatea lui Dumnezeu.

Începând cu vârsta de trei ani, sfera de curindere spirituală de către copil se măreşte;  aceasta este vârsta când se pot recepta relativ optim, dispoziţii cu caracter moral. Regula principală este ca la fiecare întrebare să se dea un răspuns; acea parte din adevăr care poate fi receptată corect de către copil. Există însă riscul ca  Dumnezeul  copilului de trei ani, să fie gândit ca un om cu atribute deosebite. În acest caz, sarcina educatorului de a transforma opinia copilului, a-l face să înţeleagă  transcendenţa lui Dumnezeu prin sublinierea atributelor nemateriale ale Lui: bunătate, frumuseţe etc., pornind de la ceea ce copilu vede: bunătatea mamei, frumuseţea naturii etc. Nu se va renunţa la implicarea copilului la actul ritualic, rugăciuni sau alte improvizaţii scenice: Sărbătoarea Crăciunului;  Naşterea Domnului;  Săptămâna Mare;  Învierea Domnului etc.

Exemple de activităţi de învăţare:

· observarea  şi  comentarea unor imagini cu conţinut religios; audierea unor texte religioase; realizarea unor scenete cu conţinut religios; audierea unor casete (povestiri, colinde etc.); memorarea unor texte religioase; discutarea în clasă a unor  reguli de comportament; jocuri de rol;  studii de caz; concursuri.

Putem folosi texte şi cântece cu conţinut moral – religios accesibil preşcolarilor şi şcolarilor mici, precum şi planşe ilustrate, dar şi şabloane diverse (îngeri, cizmuliţe, clopoţei etc.) necesare activităţilor practice. 

Fiecare sărbătoarte religioasă poate fi pregătită prin activităţi diverse: povbestiri, memorizări, activităţi mizicale, artistico – plastice, activităţi practice, plimbări, vizite, serbări etc.

Aceste activităţi pot fi abordate şi în manieră interdisciplinară, în vederea corelării şi integrării educaţiei religioase în programul instructuv – educativ.

Un rol important în educaţia religfioasă a copiilor mici o are şi familia. Multe din elementele comportamentului religios se formează prin “contaminare”, prin imitarea a ceea ce spun sau a ceea ce fac părinţii.

Ca educatori, cultivăm ceea ce preexistă în suflet; pentru aceasta trebuie să-i cunoaştem specificul fiecărui copil şi să-l formăm în funcţie de el.

Obiectivele cadru ale educaţiei religioase la această vârstă sunt:

1. Cunoaşterea şi iubirea lui Dumnezeu;

2. Formarea virtuţilor creştine şi cultivarea comportamentului moral – religios.

Valori ale moralei creştine:

· iubirea aproapelui (ceilalţi copii); respectarea bătrânilor; bucuria de a face fapte bune; să nu minţi, să nu furi (dorinţa de a fi cinstit); dorinţa de a fi modest; să învenţe să fie generoşi; să nu urască; să înveţe să ceară iertare când greşesc; să fie optimişti şi să aibă încredere în sine şi în alţii.

Descrierea etapelor formării conştiinţei religioase are numeroase incidenţe didactice. Ea ne ajută să identificăm şi să delimităm tipurile de argumente care se pretează în anumite momente ale catehizării şi educaţiei religioase. Trecerea de la o etapă la alta nu se face fără o anumită criză; este posibil ca la un moment dat copilul sau tânărul să  respingă un element al manifestării religioase.

Prin educaţia religioasă se asigură un sens al vieţii credincioşilor, o direcţie şi un mod de a exista. Idealul educaţiei religioase nu poate fi decât un ideal integralist; el constă în a cultiva toate forţele de care dispune omul ca fiinţă psiho-fizică.

Formarea caracterului şi a personalităţii desăvârşite reprezintă idealul prioritar al educaţiei religioase. Spre acest ideal se ajunge prin cunoaşterea şi interiorizarea unor valori morale, estetice şi intelectuale. 

“Nu există artă mai frumoasă decât arta educaţiei. Pictorul şi sculptorul fac doar figuri fără viaţă, dar educatorul creează un chip viu; uitându-se la el, se bucură şi oamenii, Se bucură şi Dumnezeu.

Şi oricine poate fi dascăl, dacă nu al altora, cel puţin al său.”

Sfântul Ioan Gură de Aur

